Foto: Adem Altan/AFP/Getty Images AQSh hukumati Eron prezidenti Hasan Ruhoniyning BMT bosh assambleyasi o‘tkazilishi davrida Nyu-Yorkda harakatlanish imkoniyatini cheklab qo‘ydi. Bu haqda Fars agentligi xabar berdi. Qayd etilishicha, Ruhoniy BMTning Manxettenda joylashgan bosh qarorgohini o‘zi mustaqil tark etolmaydi. Bundan tashqari, Eron prezidenti mehmonxonada yashash uchun maxsus ruxsatnoma olgan. Avvalroq IRNA agentligi Ruhoniy delegatsiyasi a’zolarining uchdan bir qismi BMT bosh assambleyasiga kelish uchun AQSh vizasini ololmaganini xabar qilgandi.